На основу члана 20. ст. 1. тачка 2) и члана 32. Закона о локалној самоуправи („Сл. гласник РС“, бр. 129/07, 83/2014 – др.закон, 101/2016 – др.закон, 47/2018 и 111/2021-др.закон), члана 2. став 3. тачка 5) и члана 9. став 2. Закона о комуналним делатностима („Сл. гласник РС“, бр. 88/2011, 104/2016, 95/2018 и 94/2024), члана 11. став 1. тачка 6) и члана 22., чл. 33. став 1. и чл. 35. Закона о јавно-приватном партнерству и концесијама („Службени гласник РС“, бр. 88/2011, 15/2016 и 104/2016) и члана 15. ст. 1. тачка 2), члана 40. став 1. тачка 54) Статута општине Ћуприја („Службени гласник општине Ћуприја“, број 30/2019), Скупштина општине Ћуприја, на седници одржаној дана 16.06.2025.године, донела је:

**О Д Л У К У**

**о објављивању Јавног позива за прикупљање понуда за концесију-поверавање обављања комуналне делатности градског и приградског превоза путника на територији општине Ћуприја**

**Члан 1.**

Објављује се Јавни позив на српском језику и на енглеском језику– отворени поступак за прикупљање понуда за концесију-поверавање обављања комуналне делатности градског и приградског превоза путника на територији општине Ћуприја, у „Службеном гласнику Републике Србије“, као и у средству јавног информисања које се дистрибуира на целој територији Републике Србије, на интернет – страници општине Ћуприја и на порталу јавних набавки, са навођењем дана када је јавни позив објављен у „Службеном гласнику Републике Србије“.

**Члан 2.**

Саставни део ове Одлуке чини Јавни позив– отворени поступак за прикупљање понуда за концесију-поверавање обављања комуналне делатности градског и приградског превоза путника на територији општине Ћуприја.

**Члан 3.**

Одлуку објавити у „Службеном гласнику општине Ћуприје“

**СКУПШТИНА ОПШТИНЕ ЋУПРИЈА**

**БРОЈ: 000799116 2024 године**

ПРЕДСЕДНИК СКУПШТИНЕ ОПШТИНЕ

**Бранко Милојевић дипл.менаџер**

****

**РЕПУБЛИКА СРБИЈА
ОПШТИНА ЋУПРИЈА**

**СКУПШТИНА ОПШТИНЕ ЋУПРИЈА**

**БРОЈ: 000799116 2024**

**ДАТУМ: 16.06.2025 године**

**Ћ У П Р И Ј А**

На основу чл. 9. Закона о комуналним делатностима (''Сл. гласник РС'', бр. 88/2011, 104/2016, 95/2018 и 94/2024), чл. 22. и чл. 35. до 41. Закона о јавно-приватном партнерству и концесијама (''Сл. гласник РС'', бр. 88/2011, 15/2016 и 104/2016)

**СКУПШТИНА ОПШТИНЕ ЋУПРИЈА**

**13. ОКТОБАР БРОЈ 7**

**35230 ЋУПРИЈА**

**О б ј а в љ у ј е**

**Ј А В Н И П О З И В**

**– отворени поступак за прикупљање понуда за концесију- поверавање обављања комуналне делатности градског и приградског превоза путника на територији општине Ћуприја**

1. **КОНТАКТ ПОДАЦИ:** Општина Ћуприја

ул. 13. Октобар број 7, 35230 Ћуприја

1. **ПРЕДМЕТ КОНЦЕСИЈЕ:** Поверавање обављања комуналне делатности градског и приградског превоза путника на територији општине Ћуприја на период од 5 година на основу Одлуке о усвајању Концесионог акта за поверавање обављања делатности градског и приградског превоза путника на територији општине Ћуприја („Сл. гласник општине Ћуприја“ бр. 43/2024 и 44/2024) (у даљем тексту: Концесиони акт).
2. **РОК ЗА ПРЕДАЈУ ПОНУДЕ** је 60 дана од дана објављивања Јавног позива у ''Службеном гласнику РС' и Порталу јавних набавки закључно са 60-тим даном до 12,00 часова. На адресу Општине Ћуприја, ул. 13. Октобар број 7, 35230 Ћуприја доставља се део тражене конкурсне документације коју није могуће доставити на Порталу.

Понуде морају да буду на српском језику, писане ћириличким писмом.

Сва додатна обавештења у вези са Јавним позивом могу се добити на e-mail: milos.stojkovic@cuprija.ls.gov.rs, контакт особа Милош Стојковић телефон: 035/8150-619.

Јавно отварање понуда Стручни тим ће извршити истог дана по истеку рока за достављање понуда у 12,15 часова.

1. **УСЛОВИ КОЈЕ МОРАЈУ ДА ИСПУНЕ ПОНУЂАЧИ**

Понуђач је у обавези да испуњава обавезне услове :

* Да је регистрован у одговарајућем регистру правних лица или предузетника-Доказ: извод из одговарајућег регистра;
* Да поседује Лиценцу Министарства надлежног за послове саобраћаја за обављање домаћег линијског превоза путника -Доказ: Лиценца (у складу са чл. 15. члан 17. и члана 19. Закона о превозу путника у друмском саобраћају ("Сл.гласник РС" бр. 68/2015, 41/2018, 44/2018-др. Закон, 83/2018, 31/2019 и 9/2020);
* Формирање конзорцијума ради учешћа у поступку доделе јавног уговора дозвољено је, уз напомену да се: 1) ограничава број чланова конзорцијума на 2 члана; 2) забрањују промене у структури конзорцијума, као што је замена чланова, припајање понуђача конзорцијуму или спајање конзорцијума или распуштање конзорцијума;
* Да понуђач, односно законски заступник није осуђиван за неко од кривичних дела. Доказ: извод из казнене евиденције, односно уверење надлежног суда и полицијске управе. Уколико понуђач има више законских заступника, доказ се доставља за сваког од њих;
* Да поседује најмање 6 (шест) аутобуса који задовољавају услове у погледу границе издувне емисије прописане минималном нормом „ЕУРО 6“ и то минимум 3 (три) аутобуса капацитета 50+ места и 3 (три) аутобуса капацитета не мањег од 21+ места за седење путника укључујући и место за седење возача. Код аутобуса 50+ места мора бити обезбеђено више од 50% места за седење путника. Доказ један од следећих: оверена листа или извод из пописних листи основних средстава на дан 31.12.2024., оверене фотокопије уговора о лизингу, закупу или другом правном основу за коришћење возила, полисе осигурања, штампани прикази саобраћајних дозвола – из читача;
* Да нема дуговања по основу јавних прихода. Доказ потврда надлежног пореског органа или стране државе у којој има седиште;
* да се не води поступак стечаја, ликвидације или принудног поравњања. Доказ: потврда надлежног привредног суда;
* да је остварио пословни приход од најмање 220.000.000,00 динара у претходне три године. Доказ: Извештај о бонитету за јавне набавке за 2022.,2023. и 2024.;
* да није био у блокади дуже од 30 дана у последњих годину дана од дана отварања понуда. Доказ: потврда Народне банке Србије;
* да је обезбедио оригиналну банкарску гаранцију за озбиљност понуде у износу од 10.000.000,00 динара, са роком важења до 30 дана дуже од дана отварања понуде. Гаранција мора бити безусловна, неопозива, наплатива на први позив без права на приговор и мора имати исправно попуњен рок, износ и месну надлежност одређену за решавање спорова у моделу уговора. Не сме да садржи додатне услове нити услове везане за пословну политику банака;
1. **КРИТЕРИЈУМИ ЗА ИЗБОР НАЈПОВОЉНИЈЕ ПОНУДЕ:**
* Најнижа понуђена цена.
1. **ДАТУМ ДОСТАВЉАЊА ОБАВЕШТЕЊА О ИСХОДУ ПОСТУПКА:** Рок за доношење одлуке о избору најповољније понуде, односно одлуке о поништају поступка давања концесије, износи 25 дана, а почиње да тече даном истека рока за достављање понуда, која ће након доношења, без одлагања бити достављена сваком понуђачу.
2. **НАЗИВ ТЕЛА НАДЛЕЖНОГ ЗА РЕШАВАЊЕ ПО ЗАХТЕВУ ЗА ЗАШТИТУ ПРАВА:** Свако лице које је заинтересовано за учешће или које учествује у поступку доделе јавног уговора може Републичкој комисији поднети захтев за заштиту права против одлука јавног тела које спроводи поступак које се могу одвојено побијати, а које су према мишљењу тог лица донете незаконито, а рок за подношење предметног захтева је 15 дана од дана достављања одлуке јавног тела.

Адреса Републичке комисије за заштиту права у поступцима јавних набавки је: Влада Републике Србије, Републичка комисија за заштиту права у поступцима јавних набавки, Немањина 22-26, Београд.

Правна заштита у поступку доделе јавног уговора обезбеђује се у складу са законом којим се уређују јавне набавке.

ПРЕДСЕДНИК СКУПШТИНЕ ОПШТИНЕ

**Бранко Милојевић дипл.менаџер**